Lorraine Bracco vuonna 2007.
**Lorraine Bracco** (s. 2. lokakuuta 1954) on yhdysvaltalainen näyttelijä. Hänet tunnetaan parhaiten rooleistaan elokuvassa *Mafiaveljet* (1990) ja televisiosarjassa *Sopranos* (1999–2007).

Elämä ja ura
------------

Bracco syntyi kolmelapsiseen perheeseen Brooklynissä. Hänen isänsä oli amerikanitalialainen ja äitinsä englantilaissyntyinen, sukujuuriltaan ranskalainen. Braccon ollessa neljännellä luokalla perhe muutti Long Islandiin.

1970-luvulla Bracco muutti Ranskaan, missä hän asui seuraavat 10 vuotta. Hän oppi puhumaan ranskaa ja teki töitä mallina, DJ:nä ja aloitteli myös elokuvauraansa.

Bracco tapasi näyttelijä Harvey Keitelin, jonka kanssa hän muutti takaisin New Yorkiin. Yhdysvalloissa hän opiskeli näyttelemistä Stella Adlerin oppilaana.

 

Bracco teki läpimurtonsa näyttelemällä Karen Hillin roolia Martin Scorsesen elokuvassa *Mafiaveljet* (1990), josta hän sai Oscar- ja Golden Globe -palkintojen ehdokkuudet. Myöhemmin hän näytteli tohtori Jennifer Melfin roolia televisiosarjassa *Sopranos* (1999–2007), josta tuli toinen hänen näyttelijäuransa tunnetuimmista rooleista. Hän sai roolista neljä Emmy-ehdokkuutta, kolme Golden Globe -ehdokkuutta ja SAG-palkinnon.

Bracco *Sopranosissa* näytelleiden Dominic Chianesen ja Tony Siricon seurassa Peabody-palkintojen jakotilaisuudessa vuonna 2000.Bracco on esiintynyt myös teatterissa ja teki Broadway-debyyttinsä vuonna 2002.

Bracco on julkaissut myös kaksi kirjaa. Vuonna 2006 hän julkaisi kirjan *On the Couch*, jossa hän kertoo elämästään ja sairastamastaan masennuksesta, ja vuonna 2015 self help -kirjan *To the Fullest: The Clean Up Your Act Plan to Lose Weight, Rejuvenate, and Be the Best You Can Be*.

Osittainen filmografia
----------------------

### Elokuva

* *Mafiaveljet* (1990)
* *Lento unelmiin* (1992)
* *New Yorkin kadut* (1995)

### Televisio

* *Sopranos* (1999–2007)
* *Rizzoli & Isles* (2010–2016)
* *BoJack Horseman* (2016)
* *Blue Bloods* (2017–2018)

Lähteet
-------

1. 1 2 3 4  Bracco, Lorraine 1955- *Encyclopedia.com*. Viitattu 28.4.2022.
2. 1 2 3  Hilary De Vries: Movies: The Brooklyn Dodger: It's hard to get a fix on Lorraine Bracco--and that's the way she likes it. She's a former model, concerned mother and intense actress but she's no longer the ugliest girl in the sixth grade *Los Angeles Times*.  23.2.1992. Viitattu 26.4.2022. (englanniksi)
3. 1 2  Lorraine Bracco *TV Guide*. Viitattu 17.1.2020. (englanniksi)
4. ↑  Danny Leigh: Lorraine Bracco on Goodfellas, therapy, and almost turning down The Sopranos *The Guardian*.  20.2.2017. Viitattu 26.4.2022. (englanniksi)
5. 1 2  Nicki Gostin: ‘Sopranos’ alum Lorraine Bracco is always ‘ready to throw the first swing’ *Page Six*.  13.7.2021. Viitattu 26.4.2022. (englanniksi)
6. 1 2  Lorraine Bracco *www.goldenglobes.com*. Viitattu 26.4.2022.
7. ↑  Lorraine Bracco *Television Academy*. Viitattu 26.4.2022. (englanniksi)
8. ↑  Ryan Buxton: Lorraine Bracco Explains How To Stop Your 60s From Being 'The Beginning Of The End' *HuffPost*.  7.4.2015. Viitattu 26.4.2022. (englanniksi)

Aiheesta muualla
----------------

* Lorraine Bracco Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* SNAC
* IdRef

 |

 |